Երեկ նա եղել է Երեւանում՝ զինվորական դատախազությունում, որտեղ համապատասխան դիմում է գրել: «Դիմումի մեջ էլ նշել եմ, որ ոչ մի բժիշկ, ոչ մի փող, ոչ մի կոռուպցիա գոյություն չունի: Նշել եմ, թե ինչպես եմ ազատվել, կոնկրետ ինչ հիմքով: Այնտեղ արդեն այդ ուղղությամբ կաշխատեն, գործերը կգնան Գյումրիի քննչական բաժին (ինձ այդպես ասացին), այնտեղ կքննեն, կզննեն, փաստաթղթեր կպատրաստեն, կուղարկեն նոր «կամիսիայի»՝ որոշելու պիտանի՞ եմ ժամկետային զինվորական ծառայության, թե չէ: Բայց ես համարում եմ, որ ես լիարժեք առողջ եմ եւ դա կապացուցեմ»,- ասաց Ռոբերտը: